**ОБЩИНСКИ СЪВЕТ НА ОБЩИНА ДИМИТРОВГРАД**

 *6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;*

**ДО**

**ОБЩИНСКИ СЪВЕТ**

**ДИМИТРОВГРАД**

**Д О К Л А Д Н А З А П И С К А**

**ОТ ГЕРГАНА КРЪСТЕВА – ПРЕДСЕДАТЕЛ НА ОБЩИНСКИ СЪВЕТ ДИМИТРОВГРАД**

**ОТНОСНО:** Поправка на очевидна фактическа грешка в Решение № 351/26.11.2020г. на Общински съвет Димитровград

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С решение № 351/26.11.2020г., на основаниечл.21, ал.1, т.11 от ЗМСМА, чл.5, ал.2 от Наредба №8 за придобиване, управление и разпореждане с общинско имущество, Общински съвет – Димитровград:

1. Дава съгласие за изменение на уличната регулация при осови точки №100-101-202-103-104, североизточно от кв.13 по плана на Димитровград за кв. Изток и прокарване на новата улична регулация по границите на реализираната на място улица, установени след геодезическо заснемане като се промени и дворищно регулационния план и се урегулират нови частни и общински имоти, така както е показано в текстовата и графичната част на проекта .

2. Общински съвет възлага на кмета на общината да проведе необходимите процедури за промяна на плана за улична и дворищна регулация на кв.13 по плана на Димитровград за кв. Изток.

 В текста на решението неправилно е изписан номера на осовите точки,местоположението и целта на изменението на уличната регулация, които са останали от предходен текст на проект за решение.В самата докладна записка № ОбС- 07-269/05.11.2020г. е записан коректния проект за решение, който е подложен на гласуване и приет от ОБС-Димитровград.При самото изготвяне на решението е допусната очевидната фактическа грешка в диспозитива на решението, която не съответства на действително приетото решение и следва да бъде поправена по реда предвиден в АПК.

 С оглед горното, считам че при изготвяне на Решение № 351/26.11.2020г. на Общински съвет - Димитровград е допусната очевидна фактическа грешка по см. на чл. 175 ал.1 от АПК в диспозитива на Решението. На осн. чл. 62, ал.2 от АПК очевидни фактически грешки, допуснати в административния акт, се поправят от органа, който го е издал, и след изтичане на срока за обжалване.

В тази връзка и съгласно чл. 21, ал.1, т.8 от ЗМСМА, вр. с чл. 62 от АПК Ви предлагам следния проект за

**РЕШЕНИЕ:**

Общински съвет – Димитровград поправя допусната очевидна фактическа грешка в Решение № 351/26.11.2020г. на Общински съвет Димитровград, като диспозитива на решението да бъде следният:

1.Общински съвет Димитровград дава съгласие за изменение на уличната регулация при осови точки №808-807-806-805, южно от кв. 25 по плана на Димитровград за кв. Изток и прокарване на новата улична регулация по границите на реализираната на място улица, установени след геодезическо заснемане, при което се променя и дворищната регулация като се урегулират нови общински имоти «За жилищно застрояване», така както е показано в текстовата и графичната част на проекта.

2.Общински съвет възлага на кмета на общината да проведе необходимите процедури за промяна на плана за улична и дворищна регулация на кв. 25 по плана на Димитровград за кв.Изток .

**ГЕРГАНА КРЪСТЕВА**

*Председател на Общински съвет*

*Димитровград*